CELEX: 62012FN0037
Language: fi
Date: 2012-03-16 00:00:00
Title: Asia F-37/12: Kanne 16.3.2012 — ZZ v. Euroopan investointipankki

23.6.2012   
            
            
               FI
            
            
               Euroopan unionin virallinen lehti
            
            
               C 184/24
            
         Kanne 16.3.2012 — ZZ v. Euroopan investointipankki
   (Asia F-37/12)
   2012/C 184/52
   Oikeudenkäyntikieli: italia
   
      Asianosaiset
   
   
      Kantaja: ZZ (edustaja: avvocato L. Isola)
   
      Vastaaja: Euroopan investointipankki
   
      Oikeusriidan kohde ja kuvaus
   
   Kumoamisvaatimus, jonka kohteena on kirje, jolla Euroopan investointipankin johtaja hylkäsi ”Dignigy at work” lautakunnan lausunnon perusteella kantajan työpaikkakiusaamisesta tekemän valituksen, ja mainitun lautakunnan lausunto siltä osin kuin siinä todettu kantajan joutuneen kiusaamisen kohteeksi.
   
      Vaatimukset
   
   
               —
            
            
               Euroopan investointipankin johtajan 20.12.2011 laatima kirje on kumottava siksi, että johtaja sen lisäksi, ettei hän ole päättänyt minkäänlaisista toimenpiteistä kantajaan kahdenkymmenen vuoden ajan kohdistuneen kiusaamisen lopettamiseksi, on katsonut voivansa pelottelemalla pakottaa hänet kuuliaisesti alistumaan ylivaltaan, jota häneen päivittäin kohdistetaan, esimerkiksi torjumalla aluksi kantajan kolmannen tutkintalautakunnalle tekemän valituksen
            
         
               —
            
            
               tutkintalautakunnan 26.10.2011 antama lausunto ja siinä tehdyt päätelmät on kumottava siltä osin kuin
               
                           —
                        
                        
                           niissä omaksuttu kiusaamisen määritelmä on epäasianmukainen; niissä ei ole vastattu kantajan tekemään valitukseen, jota koskevat Euroopan investointipankin määräykset ovat joka tapauksessa puutteelliset
                        
                     
                           —
                        
                        
                           valitus on hylätty ilman minkäänlaista viittausta sovellettuihin säännöksiin
                        
                     
                           —
                        
                        
                           niissä ei ole osoitettu sitä, että asia olisi tutkittu perusteellisesti, vaan jätetty mainitsematta kantajan valituksessaan ilmoittamat teot että perustelut, joihin Euroopan investointipankki on vedonnut
                        
                     
         
               —
            
            
               kaikki näihin liittyvät, näiden johdosta tai näitä ennen tehdyt toimenpiteet, kuten ne, joita tutkintalautakunta voi käyttää, ja joiden toteuttamista on tuloksetta vaadittu 21.12.2011 ja joista on kieltäydytty 6.1.2012, on kumottava
            
         
               —
            
            
               Euroopan investointipankki on velvoitettava korvaamaan oikeudenkäyntikulut.